GiliGold/VAD_KnessetCorpus huggingface dataset:
מבקר המדינה אליעזר גולדברג: מה קורה, כשיש חילוקי דעות בין שני משרדי ממשלה?
מבקר המדינה אליעזר גולדברג: האם חילוקי הדעות הם לעולם ועד?
אלקנה הר נוף: לא, יושבים ומנסים לפתור אותם.
אלקנה הר נוף: עשינו את זה לפני שלושה שבועות ברמת ראש המועצה לבטחון לאומי.
אלקנה הר נוף: לא היה סיכוי לפתור, אדוני.
אלקנה הר נוף: אני אומר לא היה סיכוי.
מבקר המדינה אליעזר גולדברג: לא היה סיכוי לפתור את הבעיה?
אלקנה הר נוף: היום, העמדה הוא הציג של משרד החוץ, איך משרד החוץ רואה את אזהרות המסע, אין סיכוי לפתור את זה.
מבקר המדינה אליעזר גולדברג: מה זה אין סיכוי, יש סיכוי, רק צריך למצוא את המנגנון שיפתור את זה, מה זה אין סיכוי?
מבקר המדינה אליעזר גולדברג: או שדעתכם גוברת, או שדעתם גוברת או שהדרך האמצעית גוברת, מה זה אין סיכוי, אם אתם בדעה שצריך להתריע בפני אזרחי המדינה לא לנסוע למדינה מסוימת, אומר משרד החוץ אני לא מוכן להוציא את האזהרה הזאת, בנוסח הזה.
אלקנה הר נוף: זה היה, כאשר בוצעה הבדיקה של אדוני.
אלקנה הר נוף: היתה הבעיה, והתגברנו עליה.
אלקנה הר נוף: היום זה הגיע למצב שאני מוציא אזהרת מסע לפי חומר מודיעיני חמור במדינה מסוימת ומשרד החוץ לא מוכן שתהיה אזהרת מסע.
אלקנה הר נוף: קשה לי מאד להגיד את זה כי זה לא נושא שלי, זה משרד החוץ, - -
עוזי ברלינסקי: התפרסם בעיתונים לגבי תורכיה, למשל.
עוזי ברלינסקי: זה לא סוד, אנחנו ראינו את זה בכותרות ראשיות בעיתונים.
אלקנה הר נוף: יש איום, משרד החוץ מסרב לרשום אותו.
אלקנה הר נוף: אני אומר לך דברים ברורים.
אלקנה הר נוף: כי תכנס לאתר לא תמצא את זה.
אלקנה הר נוף: הוא אומר, תפנו ללוט"ר והוא יגיד לכם.
מבקר המדינה אליעזר גולדברג: אבל זה מצב בלתי נסבל.
מבקר המדינה אליעזר גולדברג: חייב להיות פתרון למחלוקת הזאת.
מבקר המדינה אליעזר גולדברג: זה מצב בלתי נסבל.
מבקר המדינה אליעזר גולדברג: כל מה שאני אומר הוא, אין דבר שאי אפשר לפתור אותו בהיבט שאנחנו מדברים עליו.
מבקר המדינה אליעזר גולדברג: אי אפשר, רק צריך למצוא את המנגנון לפתרון הנושא הזה או לחלוקי הדעות האלה.
מבקר המדינה אליעזר גולדברג: או ששני המנכ"לים או שאינני יודע יכול להיות ועדה, אינני יודע מה, אבל חייבים לפתור את הנושא הזה.
מבקר המדינה אליעזר גולדברג: אי אפשר להשאיר אותו כך, מה שהיום קורה לפי המצב שאתה מתאר, כל אחד מתחפר בעמדתו.
מבקר המדינה אליעזר גולדברג: - -
אלקנה הר נוף: לא, רציתי להגיד ליושב ראש הועדה, מאחר ואני מרגיש אחריות כבדה בעניין, אני, ברגע שהתחילה הבעיה הזאת, אני נפתחתי לאתרים אחרים, היום אזהרות המסע בצורה מסודרת, לא היתה לי הזדמנות להראות לכם איך זה נראה, באתר המל"מ של מרכז קהילית המודיעין, באתר הפנימי של צה"ל, - -
אמנון כהן: זה לא האתר של משרד החוץ?
אלקנה הר נוף: זה לא שייך לתיאום של משרד החוץ, את תיאום הנוסח אני ממשיך לעשות- - -.
אורית שני: יש שני דברים אלקנה: תיאום הנוסח אתה ממשיך לעשות איתנו, ובמקביל עוד לפני שמשרד החוץ נתן את ה- OK לנוסח, מהזוית שלנו לגבי היחסים בין המדינות, אתה מפיץ את האזהרה לסוכני הנסיעות במקביל בלי להמתין לנו, דרך משרד התיירות.
אלקנה הר נוף: את מאשימה אותי בהאשמה של עבודה לא תקינה, שבמשך 50 שנה שבה אני עושה את העבודות האלה לא האשימו אותי.
אלקנה הר נוף: אז בבקשה, כאשר אני מעביר אליכם אזהרת מסע, שהאיום מתחיל לדעתי בעוד יומיים שלושה, ולא מצליח להוציא מכם תשובה חודש ימים, אז אני מעכב, את אומרת דבר נוראי עכשיו.
אלקנה הר נוף: אבל לא זאת הבעיה.
אלקנה הר נוף: אני רק מבקש להבהיר ליושב ראש הועדה, כל הויכוח הזה הוא ויכוח של מחלוקת פנימית, אני גם חושב בסופו של דבר הוא ניתן להיפתר.
אלקנה הר נוף: היתה לנו מחלוקת כזאת עם שר התיירות.
אלקנה הר נוף: נפגשתי עם שר התיירות, והדברים התבהרו, תוך שעתיים של פגישה מא' ועד ת'.
אלקנה הר נוף: יש על זה מכתב מסכם, של שר התיירות.
אלקנה הר נוף: ראינו שאין לנו ברירה אלא להגיע לשר החוץ, נקבעה כבר פגישה, שלי עם ראש המטה ללוט"ר, אבל אני כאחראי על זה, הפגישה הזאת לא נסתייעה פעם, פעמיים, שלוש, ואנחנו לא מצליחים להגיע.
אלקנה הר נוף: לדעתי זה יגמר רק בפגישה עם השר.
אלקנה הר נוף: אבל זה כבר נוהל העבודה.
אלקנה הר נוף: בינתיים, מאחר ואני חש אחריות קשה מאד בעניין, התמורה, הפיצוי לפרסום במשרד התיירות, הוא היום מוגבר פי שניים, באמצעים אחרים.
אלקנה הר נוף: זה אני אומר לגבי העניין.
עוזי ברלינסקי: אני חושב שצריך להכניס את הדברים בפרופורציה.
עוזי ברלינסקי: מדובר אם אינני טועה, במקרה אחד או שניים שהיו לקראת עונת התיירות הנוכחית.
עוזי ברלינסקי: זה לא מדובר פה בהיקפים של חילוקי דעות גדולים, ויתקן אותי ידידי מהמועצה שעובד באותו משרד שאני עובד בו, משהתעורר העניין הזה והובא הנה לועדה, אני חושב שאין מנוס אלא שאני אפנה את תשומת לב השרים הנוגעים בדבר לאירוע שהיה במקום, ואני אבקש מהם לצלול לעומק העניין ולהגיע להסדר, כי אני מבין שזה היה כבר בדיון ברמה של ראש המועצה לבטחון לאומי, שהוא אדם בכיר מאד ברמה של אלוף, הוא עסוק מאד היום בהרבה מאד דברים.
עוזי ברלינסקי: אני חושב שלא יהיה מנוס, אני אדווח לשני השרים, וכמובן נעשה את זה ברור קטן, אני חושב שזה יותר בין משרד ראש הממשלה ובין משרד החוץ, הוא איננו נוגע למשרד התיירות, שהוא הצרכן של המידע הזה, ואני מניח מר אלקנה, שהסיכום או בין השרים או בין המזכיר הצבאי של ראש הממשלה והמנכ"ל של משרד החוץ, יביא לסיכום העניין.
עוזי ברלינסקי: אבל שוב, שיהיה ברור, מדובר פה במקרים מאד בודדים כאשר המחלוקת היא לשם שמים.
עוזי ברלינסקי: בשני המקרים שני הצדדים רוצים, אבל רצוי, ואני מסכים לחלוטין עם מבקר המדינה בעניין הזה,שאסור שדבר כזה יגיע לכפי שהוא הגיע, ובוודאי לא לממדים שהציבור יכול לחשוב שהנה יש לנו בכל מקרה ובכל מצב חילוקי דעות מהסוג הזה, ולא הוא.
עוזי ברלינסקי: מדובר בשני מקרים, לדעתי יוצאי דופן.
אמנון כהן: אזהרות מסע וניגוד עניינים, אלה הדברים?
עוזי ברלינסקי: לא.
עוזי ברלינסקי: פה מודבר על אינטרס לאומי של מדינת ישראל ביחסים עם מדינות אל מול סיכונים ביטחוניים, מה גובר על מה, מה המשקל של כל אחד מהשניים בשיקול הכולל, והדברים האלה צריכים כמובן להתברר, ואם יהיה צורך יתבררו הדברים באותו דרג שאמרתי.
עוזי ברלינסקי: אני מכל מקום יוצא מכאן ומנסח מכתב לשרים הנוגעים בדבר, מדווח להם על הדיון, ואבקש מהם לצלול לעומק העניין, מה ייעשה לאחר מכן.
מבקר המדינה אליעזר גולדברג: אני חושב שזו צריכה להיות גם החלטת הועדה.
אמנון כהן: אנחנו נפנה גם לראש הממשלה.
מבקר המדינה אליעזר גולדברג: מר ברלינסקי יפנה, אבל אני חושב שזה צריך להיות לפי החלטת הועדה, שמבקשת ממר ברלינסקי לפנות ולהסב את תשומת הלב.
אמנון כהן: אנחנו יכולים לפנות לבד.
מבקר המדינה אליעזר גולדברג: כן, אפשר גם לפנות לבד, אבל - -
עוזי ברלינסקי: מפאת כבודו, אני פטור מהעניין?
אמנון כהן: בוודאי, לא צריך פעמיים.
אמנון כהן: נחליט על כך בהמשך.
אמנון כהן: הבעיה היא בין יחסים להפריד בין יחד בין המדינות לבין הסיכונים בין אותם המדינות - -
אלקנה הר נוף: זאת היתה הבעיה, ואנחנו הצלחנו לגשר עליה.
אמנון כהן: אבל מה אי אפשר היה לגשר?
אמנון כהן: בזה אני רוצה לעזור.
מבקר המדינה אליעזר גולדברג: ברשותך אדוני היושב ראש, מר הר נוף רואה לנגד עיניו את הבעיה הביטחונית.
מבקר המדינה אליעזר גולדברג: כנגד עיניו כדבר המרכזי בעבודתו.
אלקנה הר נוף: אני מצטער אדוני, זו לא אמירה לא נכונה.
אלקנה הר נוף: אני מאוד מצטער לומר לך, אני מתקן, לא זה לא נכון.
אלקנה הר נוף: אני עובד ממשרד ראש הממשלה, אני מחוייב לראות אינטרסים מדיניים, כלכליים, תיירותיים, אזרחיים.
מבקר המדינה אליעזר גולדברג: כן, אני לא אומר שאתה עוצם את עיניך, אני אומר שנדמה לי שמרכז הכובד בעבודה שלך זה הצד הביטחוני.
אלקנה הר נוף: אני מגדיר את זה אחרת, אם תרצה לשמוע אותי.
אלקנה הר נוף: וכולם יסכימו לדעתי.
אלקנה הר נוף: כל האינטרסים משתנים, וזה ההבטחה שלי, זה למשרד החוץ וזה לשר התיירות באופן אישי, מה שאני קורא חובת התייעצות, יש לי פורום התייעצות.
אלקנה הר נוף: יושבים בו נציג בכיר של משרד החוץ, הבוס של הגב' שיושבת פה, נציג משרד התיירות, ובמידת הצורך נציג משרד התחבורה, וכולם מביאים את האינטרסים שלהם.
אלקנה הר נוף: תדעו לכם, יש מקומות שכל מדינות העולם הוציאו לגביהם אזהרות מסע, ישראל לא.
אלקנה הר נוף: עם סיכון שאני לוקח על עצמי.
אלקנה הר נוף: זה מראה לך עד כמה כאשר אני קובע כל האינטרסים נשקלים, האינטרס של ביטחונו של הישראלי בחו"ל הוא בעדיפות.
מבקר המדינה אליעזר גולדברג: אתה חוזר בדיוק על דברי.
מבקר המדינה אליעזר גולדברג: האינטרס של ביטחון האזרח בחו"ל הוא בעדיפות עליונה.
אלקנה הר נוף: מישהו מתנגד לזה פה?
אמנון כהן: הוא לא אמר את זה בכעס, אלא בחיוב.
מבקר המדינה אליעזר גולדברג: מה שונה הנוסחה שלי מהנוסחה שלך?
אלקנה הר נוף: אדוני אמרת, מעדיף את הנושא הביטחוני.
אלקנה הר נוף: לא, הייתי בטחוני לפני שנים.
מבקר המדינה אליעזר גולדברג: אני רוצה לומר, הבעיה הזאת תיפתר.
מבקר המדינה אליעזר גולדברג: אם הבעיה הזאת תיפתר, אין הצדקה לקיום אתר נפרד ובהוצאה כל כך גדולה, אין הצדקה להוצאה הזאת.
מבקר המדינה אליעזר גולדברג: של אתר בפני עצמו.
אלקנה הר נוף: האתר עבר מזמן לאתר ראש הממשלה כך שאין הוצאה.
מבקר המדינה אליעזר גולדברג: אדוני, אתם רוצים להקים אתר לפי הידוע לנו, אם ההוצאה שאני פרטתי אותה, בדו"ח, אתה אומר שהתכנית הזאת ירדה תבורכו.
מבקר המדינה אליעזר גולדברג: אם הכל ינוקז למשרד החוץ אין בעיה.
אלקנה הר נוף: זה כבר דבר שני.
אמנון כהן: כם חייב כבר לסיים את הדיון, כי יש לי שאילתה מהירה, אני רוצה לסכם את הדיון הזה ברוח הדברים.
אמנון כהן: הועדה קודם כל תבחן את כל הנושא של ביטול חובת רישוי לסוכני נסיעות, מדוע הנושא בוטל, בכל מקרה אנחנו נמצא או בדרך חקיקה או דרך תקנות שנפנה לשרים הרלוונטיים, בנוגע לחבילות תיור ובנוגע לפיקוח של כל התקנה שאמרו שאי אפשר, מצד אחד יש ניגוד עניינים, נבחן את כל הנושא הזה נכין חקיקה מתאימה, או נפנה לשרים הרלוונטיים שיתקינו תקנות.
אמנון כהן: במקביל נעשה שני דברים בבת אחת.
אמנון כהן: ואני פונה בשם הועדה לראש הממשלה, למשרד ראש הממשלה ולשר החוץ על מנת למצוא את הנוסחה המתאימה בנוגע לפתרון הבעיות בין יחסים בין המדינות ומול סיכונים שעוברים אזרחים באותם המדינות.
אמנון כהן: שתהיה נוסחה מובנת ומקובלת על שני הגופים, המטרה הסופית היא שאזרחי מדינת ישראל שיצאו לשלום ויחזרו בשלום לביתם וכל האינפורמציה הרלוונטית הדרושה שהם יקבלו במקום אחד בצורה מסודרת ועניינית.
אורי אריאל: ראשית, קבענו ישיבה בצורה קצת מהירה ובשעות לא רגילות.
אורי אריאל: אני ביקשתי את הדיון הזה, ולבקשת יושב ראש הועדה חבר הכנסת אמנון כהן, שהיה מוכרח לצאת, אני אנהל את הישיבה ברשותכם.
אורי אריאל: אני מקווה שהישיבה לא תהיה ארוכה, כדי שכל אחד יוכל לחזור לענייניו ולעיסוקיו בחשובים.
אורי אריאל: העניין מוגדר בבקשה לחוות דעת מבקר המדינה, לפסילת תשדיר פרסומת בנושא "השרשרת האנושית" בין גוש קטיף לירושלים.
אורי אריאל: בינתיים, כידוע לכולם, הבג"ץ נכנס לתמונה אחרי שהוגשה בקשה, ואז ועדת הערר ברשות השידור דנה ואישרה את התשדיר בשינויים מסוימים, שאני מבין שהם מקובלים על גוש קטיף, וכך זה רץ לשידור, ואולי אפילו כבר שודר.
אורי אריאל: פנו אלי, הן עידית והן אחרים, ושאלו אותי לשם מה צריך את הדיון?
אורי אריאל: אני בקשתי בכל זאת לקיים את הדיון משני טעמים עיקריים: האחד, שמנסיוני ולעניות דעתי, יש בעיות עם ההליך של אישור תשדירים, החלטות, ערעורים וכל מה שקשור בזה.
אורי אריאל: אני מודה למנהלת הועדה על השעה והמהירות שענין נעשה, כי אני יודע שבדרך כלל זה קצת אחרת, תודה לך ולצוות העובדים פה.
אורי אריאל: הענין השני, שהוא יותר חשוב בעיני היות ונדמה לי שזה לא מספיק מסודר, זה ערכת נוהל קבלת החלטות והודעות.
אורי אריאל: יש איזשהו מכניזם, אבל הוא לא מספיק נכון ואני חושב שראוי לבדוק את זה.
אורי אריאל: אם יימצא שהכל טוב, אז אדרבא ואדרבא, המבקר יגיד שנהדר, ובא לציון גואל.
אורי אריאל: אם זה לא טוב, הוא יעיר את הערותיו, וכמו תמיד הרי הן הערות גדולות, כדי שנוכל לשפר את הממשל בישראל ואת הגופים הציבוריים, על מנת שלא נחזור על טעויות שנעשו.
אורי אריאל: לכן אני לפחות כך אנהג, ואני מבקש גם מהאחרים להשתדל, גם אם למישהו שיש איזו תרעומת או כעס, לא זה הענין.
אורי אריאל: הענין הוא מבחינתי לפחות, להביא לידי מיצוי וברור ובעיקר לתקן אם יש מה.
אורי אריאל: זו מפת הדיון.
אורי אריאל: אני אבקש שבהתחלה חברת הכנסת גילה פינקלשטיין תגיד את דברה בקיצור, כי אנחנו עוד לא בדיון.
אורי אריאל: קודם נשמע את מה שהיה בתשדיר המדובר ובתשדירים קודמים, נמצא איתנו יהושע מור יוסף, נשמע את הרשות, וננסה לסכם.
גילה פינקלשטיין: אתמול גם אני שאלתי במליאה בכנסת, ויו"ר הכנסת רובי ריבלין הזדעזע מהשאלה ואמר לי, 'מחר אני אתן לך אפשרות לשאול את שר התקשורת את השאלה שאת שואלת'.
גילה פינקלשטיין: היום אני שואלת את שר התקשורת, הרי התשדיר הזה קיבל אישור של כל הועדות הרלוונטיות, אז מדוע פסלו אותו?
גילה פינקלשטיין: לא היתה בו שום המרדה, שום הסתה, שום גזענות, לא היתה שום סיבה.
גילה פינקלשטיין: כששאלו למה פוסלים אותו, התשובה היתה שזה שנוי במחלוקת.
גילה פינקלשטיין: האם כל דבר שלא שייך לשמאל זה שנוי במחלוקת?
גילה פינקלשטיין: אני לא מבינה את זה.
גילה פינקלשטיין: לא היתה שום סיבה, זה עבר את התהליך המבוקש, אז מה קרה?
גילה פינקלשטיין: היום כשקיבלתי תשובה שאישרו את זה בתנאי שיוציא את המשפטים: "ירושלים לב האומה", ו- "אני, סוניה ואתה והוא וכל אחד ואחד יצטרפו לשרשרת".
גילה פינקלשטיין: הם אמרו שאפשר להגיד "אני סוניה", כי אני יכולה לדבר על עצמי, "אני גילה פינקלשטיין", אבל אסור להגיד "ואתה והוא וכל אחד..".
גילה פינקלשטיין: כדי לא להגיד לאחרים.
גילה פינקלשטיין: ההערות האלה לא כל כך, נראות הגיוניות.
אורי אריאל: ברשותכם, אני אקריא לכם רק את מה שהעבירו לי לגבי המקרה המסוים הזה, קיבלתי את זה בכתב מאנשי גוש קטיף: "..
אורי אריאל: ביום ראשון 11.7, הוגשה בקשה לשפ"מ (שרות פרסום ממשלתי), לבחור בשם ערן, שביקשה ממנו אישור לתשדיר ביום שלישי ה-13.7, ערן מחברת שפ"מ אישר את התשדיר.." ביום רביעי 14.7 משרד פרסום אורן, מטעם מועצת יש"ע וועד מתישבי גוש קטיף ביצע הזמנת עבודה, קרי חבילת שידור שלמה.
אורי אריאל: סוכם שב- 18.7 בשעה 9:00 יוקלטו התשדירים, ובשעה 11 התשדירים יעלו לשידור.
אורי אריאל: ביום ראשון, ה- 18.7 נערכה הקלטה, והובטח שבשעה 14:00 יחלו השידורים.
אורי אריאל: בשעה 16:00 באותו יום, נאמר על ידי פרסום אורן כי קיימת בעיה, ומנכ"ל רשות השידור החליט שלא לאשר.
אורי אריאל: ב- 19.7 נעשו ניסיונות רבים להשיג את מנכ"ל רשות השידור ובשעה 14:00 נמסר בכתב כי הוא לא מאשר את השידור.
אורי אריאל: ב- 20.7 הוגש בג"ץ, וכבוד השופט סלים ג'ובראן נתן לרשות השידור זמן כדי להשיב עד 21.7 בשעה 12:00.
אורי אריאל: ב- 21.7 ועדת הערר של רשות השידור אישרה את התשדיר אחרי שהורידה מספר מילים, לא קטעים.
אורי אריאל: זה הנוהל הכרונולוגי בלי טוב ורע, בלי שום התיחסות.
אורי אריאל: אני מבקש מיהושע מור-יוסף ממועצת יש"ע, שהיה מעורב במקרה כמזמין, שיגיד את דבריו.
אורי אריאל: אני רק אומר לנוכחים, שלמשל בתשדיר שאני מכיר לגבי הר הבית, ששודר באותה רשות שידור, היה בטקסט "הר הבית זה הלב שלנו" והסתיים ב- "הר הבית לב האומה".
אורי אריאל: זאת אומרת, נניח שבמילים שירדו עכשיו היה שימוש לא לפני 20 שנה, כשזה היה יותר בקונצנזוס, גם על זה מן הסתם יש אנשים שאומרים זה לא לב האומה.
אורי אריאל: יש דברים אחרים, נניח שהכנסת היא לב האומה, כריבונות, אני אומר את זה לא בציניות.
אורי אריאל: מר מור-יוסף, אחריו מר נתן כדי שנשמע את עמדת רשות השידור.
אורי אריאל: מה שאני מבקש רק, את התיחסותך מעבר למקרה הספציפי שהוא מקרה לעצמו, בעיקר את הנוהל והשיטה ואם אתם מזהים שיש דברים שהם לא בסדר, אולי או ישפר או שאתם עומדים לשפר משהו, אז נשמע ואחרי זה עידית אם תרצה להשלים ואת הסיבוב של הח"כים.
אורי אריאל: אני חוזר לסיכום, ועדת הערר אישרה וזה ישודר היום או מחר, זה עניין טכני, ולא עניין של אישור.
יהושע מור יוסף: הדיון מיותר, למרות שזה דיון חשוב לחלוטין ולמרות שבשעה הזאת כבר אמור התשדיר הראשון להיות משודר, אבל זה משודר בחסות בג"ץ.
יהושע מור יוסף: אילמלא הפניה לבג"ץ זה לא היה משודר, משום שועדת הערר שפנינו אליה מרגע שנודע לנו על הפסילה, תכננה להתכנס רק ביום ראשון הקרוב.
יהושע מור יוסף: יום ראשון הקרוב זה "קמח טחון" ומיותר, כי השרשרת הישראלית מתקיימת כבר ביום ראשון, אין לי מה לפרסם ביום ראשון על אירוע שמתקיים באותו יום.
יהושע מור יוסף: אני צריך לפרסם לפחות שבוע לפני זה וזו היתה גם כוונתנו.
יהושע מור יוסף: אני אומר יותר מזה, כשנודע לי שהתשדיר נפסל ביום ראשון, אמרתי לא יכול להיות, אני לא מאמין שיוסף בר אל מנכ"ל רשות השידור פסל את התשדיר, כי אני מחזיק ביד תשדירים שהוא אישר לנו, נגיד בסוגרים שהייתי אפילו קצת מופתע שהוא אישר, אבל הוא אישר.
יהושע מור יוסף: היו תקדימים אחרים, הוא אישר תשדיר לכינוס של "יש גבול", הוא שידר תשדיר שיש בו את המילים הבאות: "עצרת ההמונים של מועצת יש"ע למחנה הלאומי בככר רבין בתל אביב".
יהושע מור יוסף: זה מידע אינפורמטיבי שהוא לא פחות תקיף מהמידע האינפורמטיבי שעולה מהשרשרת הישראלית שתתקיים ביום ראשון מגוש קטיף לכותל המערבי.
יהושע מור יוסף: אמרתי, "לא יכול להיות, אני רק אתפוס אותו אדבר איתו בטלפון, תראו שיש פה תקלה, כנראה שהטעו את הבן אדם".
יהושע מור יוסף: ביום שני לקח לי חצי יום לרוץ אחריו, בסוף נכנעתי ואמרתי שכנראה הוא באמת פוסל, עכשיו אני רק מתחנן, תנו לי את הפסילה, אפילו את זה אין.
יהושע מור יוסף: יש פה בעיה בפרוצדורה.
יהושע מור יוסף: הכל מתנהל בתורה שבעל פה, בטלפונים, שפ"מ (שרות פרסום ממשלתי), שהוא גוף עיסקי שמעונין שיהיו כמה שיותר תשדירים, נותן לך אור ירוק, אתה בא זה עולה לך כסף, אתה מקליט כבר את התשדיר ואחרי שהתשדיר מוכן ואומרים לך שזה יעלה בשעה 11, פתאום נולד סיפור חדש.
יהושע מור יוסף: העובדות האלה מלמדות שיש בעיה בפרוצדורה, מפני שאם ועדת הערר מתכננת להתכנס רק שבוע אחרי שמנכ"ל הרשות פוסל, ואין לי הודעה כתובה על הפסילה, ובגין מה הפסילה, ואני אפילו לא יודע על מה אולי אפשר בשיחת טלפון לסגור או לתקן, אגב ניסיתי גם את זה, כי מהנסיון והתקלות שהיו בעבר התפתחו גם קשרים, אפשר להרים טלפון לדבר עם הלשכה המשפטית של רשות השידור, אז גם היא אומרת אני לא בעסק.
יהושע מור יוסף: לא פסלתי.
יהושע מור יוסף: דברתי עם הלשכה והם לא היו בעסק.
יהושע מור יוסף: מנכ"ל הרשות פסל אין כתוב, אין טיעונים, אין נימוקים אין שום דבר אין לך עם מי לתקשר.
יהושע מור יוסף: זה הרמה, וזה גוף ממשלתי, אתה חייב שיהיה לך איזה פלג, עם מי להתחיל להתחבר.
יהושע מור יוסף: אחר כך אתה פונה לבג"ץ כדי לאלץ אותם בכלל להתחיל להתיחס לטענות שלך, ורק אחר כך, עכשיו הפסדנו כבר כמעט ארבעה ימים, בחשיפה הזאת והיא קריטית.
אברהם נתן: אני לא מקבל זאת.
אורי אריאל: זה לא ממשלתי, זה רשות ממלכתית.
יהושע מור יוסף: אברהם, אומר לך משפט אחד ברשותך, יוצא מצב אבסורדי לחלוטין, שעל כל מה שמשודר חינם ברדיו, יש מסמך מקדימון מפורט שהוא נרמס לאורך כל היום, על ימין ועל שמאל.
יהושע מור יוסף: נאמר את האמת, רומסים אותו, הרי אף אחד לא מחזיק מסמך מקדימון.
אורי אריאל: יש לי בקשה, הנוהל פה הוא שכל אחד אומר את שלו, אלא אם הוא חורג מהנימוס שזה דבר אחר, אחרי כן אתה תאמר את שלך, ואנחנו, יהושע ואחרים נתאפק פה באותה מידה.
אורי אריאל: אנחנו מבינים שכנראה אין הסכמה, אבל אנחנו מנסים לברר ולדעת.
יהושע מור יוסף: אשמח להגיד, ככל שאני יודע וזוכר, יש איסור בשימוש בביטוי "הגדה המערבית", והביטוי הגדה המערבית משודר כמעט בכל שעה במהדורת החדשות.
יהושע מור יוסף: אז בשידורים חינם, אין הקפדה על מסמך שקיים, בשידורים שבתשלום שזה האמצעי הכמעט יחידי שלי לנסות לאזן את התמונה, אין כללים מפורטים ורומסים אותי.
רן כהן: מה זאת אומרת, איסור שימוש במושג "הגדה המערבית"?
יהושע מור יוסף: יש הנחיה של היועץ המשפטי לממשלה יצחק זמיר.
רן כהן: זה בעיקרו של דבר עוסק בכללים שעל פיהם מתנהלת הרשות.
יהושע מור יוסף: היועץ המשפטי לממשלה יצחק זמיר קבע בשעתו שאין להשתמש בביטוי הזה, ולפי מיטב זכרוני אחד המנכ"לים האחרונים גם אשרר את ההנחיה הזאת.
יהושע מור יוסף: נחזור לבקשה שלנו לסיכום, שתהיה פרוצדורה ברורה, למי אני פונה, ותוך כמה זמן הוא חייב לתת לי תשובה כתובה, אישר או פסל, ותוך כמה זמן ועדת ערר חייבת להתכנס, לא שהיא תתכנס אחרי שהעסק כבר הוא לאחר מעשה.
אברהם נתן: קודם כל נדבר על הפרוצדורה.
אברהם נתן: הפרוצדורה אומרת, שכאשר תשדיר מוגש לפרסום, אתה מגיש את זה בדרך כלל לשפ"מ.
אברהם נתן: אם התשדיר שנוי במחלוקת?
אברהם נתן: הוא צריך להעביר את זה לאישור.
אברהם נתן: למעשה כמעט כל תשדיר צריך לבוא לאישור, אבל בדרך כלל תשדירי פרסומת רגילים הוא לא מעביר לאישור המנכ"ל, אבל תשדירים שהוא חושב שהוא צריך להפעיל שיקול דעת, או תשדיר ששנוי במחלוקת, המנכ"ל מאשר.
אורי אריאל: זה נוהל, או זה חוק?
אברהם נתן: סמכותו של המנכ"ל לאשר או לפסול כל תשדיר.
אברהם נתן: זה נוהל, זה מופיע בנוהל ואפילו בחוק רשות השידור - - -.
עמוס סלייפר: אלה כללי רשות השידור.
אברהם נתן: במידה והמנכ"ל פסל, ורק במקרה שהוא פסל תשדיר כלשהו, יש בדירקטוריון ועדת הערר, שאתה יכול לערער בפניה.
אברהם נתן: אם ועדת הערר תמכה בהחלטת המנכ"ל, אתה תלך לבג"ץ.
אברהם נתן: זה הנוהל.
רן כהן: ועדת ערר היא חלק מהועד המנהל?
אברהם נתן: כן, היא חלק ממליאת רשות השידור.
אברהם נתן: ברשות השידור יש ועדות שונות: ועדת טלוויזיה, ועדת רדיו, וועדת ערר.
אברהם נתן: הועדה היא סטטוטורית, דבר המופיע בתקנות.
אברהם נתן: לגבי ועדת הערר.
אברהם נתן: במקרה שפנית למנכ"ל רשות השידור וקיבלת תשובה שלילית, או לא קיבלת תשובה, או אפילו נתנו לך בעל פה תשובה שלילית, אתה תפנה ליושב ראש ותגיד שקיבלת תשובה שלילית ותבקש לדון בזה.
אברהם נתן: תשלח לי את זה בפקס, ותקבל תשובה מידית.
אברהם נתן: אני אדון בזה לפי לוח הזמנים, כלומר אם אתה רוצה לשדר או לקיים את האירוע שלך ביום ראשון, אני לא אקיים את הדיון ביום ראשון אלא אני אקיים אותו ביום הפנייה.
אברהם נתן: כאשר הסתבר שהוגש ערעור, היפנו את זה מיד ליושב ראש הועדה, שזו אביטל הכט, שהציעה לדון בנושא ביום ראשון ממילא היא אמורה להגיע לרשות השידור, ואין טעם שהיא תבוא מכרמיאל לצורך הדיון הזה.
אברהם נתן: כשנודע לי שהארוע שלכם צריך להיערך ביום ראשון, אמרתי: "לא, יש לדון בזאת היום".
אברהם נתן: אני גם לא ידעתי על הבג"ץ, ואני קבעתי שהדיון הזה יהיה היום.
אברהם נתן: לכן, לצורך העניין הזה, מאחר והיא מכרמיאל, אמרתי לה: "אל תבואי בשביל זה, אם הדיון הוא מהיום להיום, כל מי שיכול להגיע, יגיע, ואת תהי על הספיקר של הטלפון.
אברהם נתן: זה מה קרה היום, כשקיימנו את הדיון.
אברהם נתן: שיקול מנכ"ל רשות השידור הוא שיקול רחב, אלא שהיו פניות ליועץ המשפטי לממשלה להקדים את מערכת השיקול או לקבוע איזה שהוא סייגים לשיקול דעתו.
אברהם נתן: היועץ המשפטי לממשלה נתן חוות דעתו לפני כשלושה חודשים, ולכן אני אסייג את כל מה שאמרת, אבל לפני שלושה חודשים הוציא יועץ משפטי לממשלה חוות דעת וקבע, ששידור או תשדיר שהוא שנוי במחלוקת בציבור, אסור לשידור.
אברהם נתן: על ההחלטה שלו, שאנחנו לא אישרנו את זה, הוגש בג"ץ.
אברהם נתן: והבג"ץ קבע סייגים ואמר: תורידו את כל הנושאים שהם לא אינפורמטיביים, אבל אם זה אינפורמטיבי אתה חייב לשדר את זה.
אברהם נתן: זה מה שקבע הבג"ץ, ואמר שאת נימוקיו הוא יתן במועד מאוחר.
אברהם נתן: עכשיו אני נמצא באיזושהי דילמה, כשאני מסתכל על ועדת הערר שלנו.
אברהם נתן: אנחנו יודעים שיש לו שיקול דעת רחב, יש לנו חוות דעת של היועץ המשפטי לממשלה שאמר שמה ששנוי במחלוקת אתה לא משדר, אבל אם זה אינפורמטיבי אתה משדר ואני אתן את הנמוקים במועד מאוחר.
אברהם נתן: כשבג"ץ ייתן את הנימוקים, אנחנו נבדוק אותם ונתיישר לפיהם.
אברהם נתן: אלא אם כן, החברים היושבים פה יקבלו החלטה ויגידו, אנחנו קובעים זאת בחוק ואתה משדר.
אברהם נתן: לי אין עם זה בעייה, אבל כל זמן שלא נקבע, אנחנו פועלים או לפי חוות דעת היועץ המשפטי לממשלה, או לפי או לפי מה שיקבע הבג"ץ.
אברהם נתן: לכן אנחנו נמצאים כרגע בתפר, פעם אישרו ככה, למה היום לא?
אברהם נתן: כי היום יש חוות דעת של היועץ המשפטי ויש חוות דעת של בג"ץ, ואנחנו ננסה לגשר עליהם ברגע שנקרא את הנימוקים של בג"ץ.
אורי אריאל: אני רוצה לשאול אותך שאלה, האם הפרוצדורה מעוגנת בנייר?
אורי אריאל: לא הסמכות של המנכ"ל, אלא כל הפרוצדורה, והאם יש לה לוח זמנים?
אורי אריאל: אני שמעתי והבנתי איך פעלת.
אברהם נתן: אין לוח זמנים, התקנות אומרות כך.
אורי אריאל: אני שואל אינפורמטיבית.
אברהם נתן: אינפורמטיבית, זה מעוגן בתקנות רשות השידור.
אברהם נתן: לגבי לוח זמנים, יש לי עם כל הכבוד שיקול דעת, אם דיברת על יום ראשון, אני לא אדון ביום ראשון בבקשה.
אברהם נתן: היו"ר אורי אריאל אבל נניח, שהיה נקבע מקסימום, נניח לא יותר מ-25 יום, ועדת הערר מתכנסת,- -
אברהם נתן: למיטב זכרוני לא נקבע בתקנות לוח זמנים, אלא נקבעה הפרוצדורה.
אורי אריאל: ציינתי שהיתה רגישות ניכרת, ואני שואל על הנוהל כולו.
רן כהן: אולי אני אשכלל את השאלה שלך.
רן כהן: נניח שזה גורם שמעורר סלידה גדולה ומוחלטת.
רן כהן: השאלה היא: האם לוח הזמנים הוא "עיוור" לחלוטין ואפשר לעשות בו כל מה שרוצים, או, שלוח הזמנים הוא כזה שהמערער יכול לבוא ולהגיד, הנה היושב ראש פסל - -
אברהם נתן: אם אתה שואל שנקבע בתקנות שתוך 48 שעות אני אדון בזה, אני אומר לך לא נקבע בתקנות, לא נקבע בתקנות, אבל אני אומר, תשמע, נכון זה אלמנטרי מבחינתך.
אברהם נתן: אם היית מכוון שהדיון יהיה בעוד, נניח, עשרה ימים, אז הייתי מקיים את הדיון ביום ראשון.
אברהם נתן: הייתי במשך השבוע במילא אין לשדר את זה.
אברהם נתן: - - -
אורי אריאל: האם כתוב תוך כמה זמן?
אברהם נתן: למיטב זכרוני לא כתוב.
אורי אריאל: שמע את השאלה, זו שאלה נוספת.
אורי אריאל: האם יש הנחיה בנהלים הכתובים, לא בנוהג, נוהג זה חשוב, זה לא מספיק לדעתי, תוך כמה זמן צריך המנכ"ל לענות, מרגע קבלת הבקשה משפ"מ, או ממי שהוא מקבל, תוך כמה זמן הוא צריך לענות והאם זה צריך להיות בכתב, האם יש נוהל ברור איך זה צריך להיות.
אורי אריאל: או שהוא אומר למזכירה תודיע להם משהו?
אברהם נתן: הכל בכתב, אין בעל פה.
אברהם נתן: למיטב זכרוני בתקנות לא נקבע לוח זמנים.
אורי אריאל: גם לתשובת המנכ"ל?
רן כהן: זה דווקא כתוב, אני חושב ברגע שמתחילים לשדר, אז ברגע שבו - -
אורי אריאל: אם המנכ"ל איננו, שוהה בחו"ל או בחופשה, האם יש לו ממלא מקום מוגדר?
אברהם נתן: תמיד יש ממלא מקום המנכ"ל, אין דבר שמנכ"ל נסע לחו"ל ולא מונה ממלא מקום, מוסמך לקבל החלטות.
אורי אריאל: וזה חוקי?
עידית צ'רנוביץ: בוודאי, כמו שר.
אורי אריאל: אני שואל כי אני לא מכיר, לא בגלל שאני מערער על משהו.
אורי אריאל: אני רוצה להבין, ממלא מקומו בסמכותו כמו שאר הסמכויות שניתנו.
אברהם נתן: מנכ"ל בפועל, כבר היו דברים מעולם.
יהושע מור יוסף: לגבי הפרוצדורה.
יהושע מור יוסף: אני למדתי משהו, בפעם הבאה כשאצטרך אני ארים טלפון ליושב ראש רשות השידור, ולא כל מי שנמצא בחדר ויש עוד כמה אנשים כאלה, יודעים מה זה.
יהושע מור יוסף: זה דבר נודע לי עכשיו, זה טיפ שהרווחתי היום.
רן כהן: זה אומר שלא הכרת את הפרוצדורה?
אורי אריאל: אני מציע שתשקלו את הערת יהושע מור יוסף, שבשפ"מ, כל מי פונה יטופל, בוודאי יש שם טופס, ויקבל נוהל כתוב.
אברהם נתן: אם אנחנו מדברים על המקרה הספציפי שלך, אני אומר שני דברים: דבר ראשון שפ"מ יקבל נזיפה.
אברהם נתן: לפני שהוא מקליט את התשדיר, ולפני שהוא נתן לך את חוות דעתו, הוא היה חייב להפנות למנכ"ל והוא יקבל על זה נזיפה.
אברהם נתן: הוא כבר קיבל פעם אחת נזיפה מאיתנו.
יהושע מור יוסף: הוא הקליט לפני אישור?
אורי אריאל: הוא נתן להבין שהכל בסדר.
אברהם נתן: ברגע שהוא קיבל את הפניה הוא היה צריך לפנות למנכ"ל, - - עכשיו אני אומר לך, אם נגרם לך נזק, הקלטת, וכתוצאה מזה אני, אומר לך שבישיבה היום הכנסתי תיקון כזה או אחר, ואתה צריך להקליט מחדש, לא תשלם בשביל זה.
אברהם נתן: בסדר, כי בעיני זה באמת פרוצדורה לא נכונה.
אברהם נתן: הפרוצדורה היא שפ"מ אין לו שיקול דעת.
אברהם נתן: שפ"מ זה גורם שמקבל את התשדיר הוא חייב להעביר לאישור.
אברהם נתן: אין לו שום שיקול דעת.
רן כהן: אבל, מה שאני הבנתי זה, מה שהם הגישו בסיכומו של דבר לא אושר.
רן כהן: מה שאושר זה נוסח מתוקן.
רן כהן: ואת הנוסח המתוקן, בשביל להסיר ספק, מאחר ואני פוליטית אני רוצה תבין שאני, לי יש ענין לא פחות גדול ממך שרשות השידור תפעל בענין הזה באופן הכי אוביקטיבי - -